# Ofte stillede spørgsmål om &kde;

Batman Animated Series

Hvad er du?

Jeg er dit værste mareridt...

Der er nogle spørgsmål der hele tiden bliver stillet på &kde;-postlisterne. For at holde trafikken nede på så lille et plan som muligt (og dermed gøre dem mere læsbare), har vi inkluderet dem i dette kapitel. Så vær venlig og lad være med at stille disse spørgsmål på postlisterne - tænk på ovenstående citat!

Hvad står &kde; for?

&kde; står for det engelske K Desktop Environment (K Skrivebordsmiljøet) der er tænkt som en samling af små værktøjer, en vindueshåndtering, en filhåndtering og værktøjer som bringer alt dette sammen. Det blev lavet for at gøre dit &UNIX;-liv nemmere.

Jeg kan ikke kompilere pakke xxx.

Vær altid sikker på at du har den nyeste version af &kde;-bibliotekerne installeret. &kde; er i konstant udvikling, så afhængighederne kan ændre sig fra den ene dag til den anden hvis du bruger CVS. For de fleste brugere er det mere praktisk at bruge en udgivelsesklar udgave.

Du vil måske også finde generelle kompileringstip nyttig. Et andet problem kan være at du bruger et program skrevet for en meget gammel udgave af &kde; som afhænger af forældede include-filer. Tjek i kildearkivets `README` for at se om den forklarer hvilken udgave af &kde; programmet leder efter. Hvis denne fil ikke findes, så tjek fildatoerne. De bør være nyere end din aktuelle &kde;-version.

Hvilken udgave af &kde; skal jeg bruge for at få et stabilt skrivebord?

Man kan generelt anskaffe sig KDE på mange måder. Den bedste måde at få et stabilt KDE-skrivebord på, er at anskaffe de forudkompilerede binærfiler i pakkeformat (rpm, deb, tgz) mærket med et bestemt versionsnummer (&eg; 3.0)

Men jeg har hørt at mit problem/ønskelistepunkt allerede er i CVS. Jeg ønsker at afprøve de nye muligheder, hvorfor skulle jeg ikke prøve CVS?

Prisen for stabilitet er at man må vente på hver udgave for at få nye egenskaber. Omvendt er prisen for at være den første der ser de nye egenskaber at du risikerer stabiliteten. &kde; udkommer nogenlunde regulært, og stabiliteten af de udkomne udgaver er særlig stor. For flertallet af &kde;-brugere er der ikke ret stor fordel ved at bruge udviklingsudgaver af &kde; medmindre du planlægger at hjælpe til med at udvikle.

Der imidlertid altid plads til erfarne brugere der ved hvad de går ind til, og er villige til at rapportere de fundne fejl. Hvis det er dig er der ingen grund til ikke at prøve CVS-udgaver. Vær forberedt på at ting sommetider ikke virker, CVS giver dig snapshots at kildekode der bliver arbejdet på lige nu.

Disse er daglige øjebliksbilleder af hvad nu udviklerne arbejder på, og der vil med garanti være noget der ikke virker.

Bliv ikke afhængig af et CVS-snapshot for at vedligeholde fungerende skriveborde. Du vil brænde fingrene før eller siden!